Gedagte vir die dag: Die Here het regverdige dade lief | Maroela Media
Die Here is regverdig en het regverdige dade lief. Hulle wat doen wat reg is, sal Hom sien.(Psalm 11:7)
In so baie dele van die samelewing val wet en orde uitmekaar. 'n Samelewing word op waarheid gebou, en wanneer hierdie waarheid bevraagteken of ontken word, verkrummel die fondament van die samelewing. Wat ons moet onthou, is dat God soms alles laat kantel om ons terug te bring na ware aanbidding. Maar ongeag wat gebeur, ons kan altyd op Hom vertrou.
Hier is God se belofte: Hy sal uiteindelik reg laat geskied. Dit gebeur nie dikwels in ons leeftyd nie, ook nie op die manier wat ons dit verwag het nie, maar God sal reg laat geskied. Hy sit op sy troon en Hy kyk tot in elke hart. Ons kan vertrou dat Hy sal doen wat reg is.
Aan hierdie kant van die ewigheid beleef ons nie altyd dat reg en geregtigheid die oorwinning behaal nie. Sommige dae voel dit vir ons of goedheid en regverdigheid aan die verloorkant staan. Maar ons kan vir seker weet dat ons regverdige God op die ou end sy volmaakte wil sal laat geskied. En hierdie versekering stel ons in staat om te rus in sy oppermagtige besluite. God kies dalk om die boosheid 'n ruk lank te laat voortduur. Soms sal geregtigheid seëvier. Wat ook al gebeur, die Here is regverdig en lief vir regverdige dade. Hy sit op sy troon en heers regverdig. Eendag sal ons Hom kan sien, en intussen kan ons op sy liefdevolle sorg vertrou.
Dankie Here Jesus dat U oorwinning namens my behaal het..dit wat ek nou op aarde beleef is net n beeld van wat vir my wag wat GLO….help my Here om beter te sien…ek vertrou volkome op U wil…Amen